kardosdrur/scandi-wiki huggingface dataset:
Arteria subclavia

Arteria subclavia er en assymetrisk arterie i brysthulen der forsyner alt blod i armene, med yderligere afgreninger til f.eks. både brystkassen og hjernen. Arteria subclavia overgår til arteria axillaris efter den krydser 1. ribben, dog er der ingen strukturel forskel imellem disse.

Struktur 
Arteria subclavia er en parret, ikke-symmetrisk arterie. Den udspringer på højre side fra truncus braciocephalicus omtrent dorsalt for højre articulatio sternoclavicularis, og på venstre side som den sidste afgrening af arcus aortae bag manubrium af sternum.

På venstre side (arteria subclavia sinister) har arterien fra sit udspring et ascenderende forløb inde i mediastinum superior opad medialsiden af venstre lunge, hvor den efterlader en tydelig impression på denne.

Forløbet bliver identisk efter A. subclavia sinister "indhenter" dexter ved dexter's udspring bag articulatio sternoclavicularis og de bøjer begge to op, ud af det thorakale indløb for at bue lateralt ud mod armene. Deres forløb efter deres udgang fra brysthulen beskrives hyppigst i tre dele:

1. del 
Den første består af arterien efter den forlader det thorakale hulrum, men imens den stadig befinder sig medialt for musculus scalenius anterior. Arterien hviler her på toppen af lungerne, og efterlader en impression nær lungespidsen som følge af dette.

Relationer 
Den har anteriort relation til musculus sternocleidomastoideus, musculus sternohyoideus og musculus sternothyroideus, samt vena subclavia og dens forgænger vena brachiocephalica. Venen kan findes anterio-inferiort for arterien langs hele dennes forløb.

På venstre side krydses arterien af nervus vagus under dennes gang langs med arteria carotis communis sinister. Arterien krydses på begge sider af nervus vagus' afgrening, nervus phrenicus. Samme sted som nervus phrenicus krydser, krydses arterien desuden også af en afgrening fra vena brachipcephalica: vena vertebralis.

Afgreninger 
Alle afgreningerne fra arteria subclavia afgives fra den 1. del.

Hvor arterien krydses af nervus phrenicus og vena vertebralis afgiver den superiort arteria vertebralis som kommer til at have forløb sammen med den krydsende vene.

Samme sted, men inferiort på arterien afgives arteria thoracica interna som løber antero-inferiort ned for at forsyne forsiden af brysthulen.

Til sidst afgår truncus thyrocervicalis fra arterien lige inden dennes passage ind i skalenerporten. Denne har et kort forløb superiort fra A. subclavia, før den efter ganske kort distance skilles i arteria suprascapularis, arteria transversa cervicis og arteria thyroidea inferior.

2. del 
Her ligger arterien inde i skalenerporten (imellem musculus scalenus medius og musculus scalenus anterior) sammen med trunci fra plexus brachialis. I 2. del er arterien adskilt fra vena subclavia af musculus scalenus anterior.

3. del 
Den sidste del af arterien befindes lateralt for skalenerporten, hvilende på det første ribben. Den fastholder en tæt relation med truncus inferior og medius fra plexus brachialis, og får igen relation til vena subclavia.

Referrencer 

Arterier
Van der Waals-kræfter

I molekylærfysik er van der Waals-kræfter, opkaldt efter den hollandske fysiker Johannes Diderik van der Waals, en afstandsafhængig interaktion mellem atomer eller molekyler. Til forskel fra ion- eller kovalente bindinger er tiltrækningen ikke et resultat af en kemisk elektronisk binding; de er derimod relativt svage og nemme at påvirke. Van der Waals-kræfter forsvinder hurtigt, når afstanden mellem molekylerne bliver større.

Van der Waals-kræfter spiller en vigtig rolle i en række områder som supramolekulær kemi, strukturel biologi, polymervidenskab, nanoteknologi, overfladevidenskab og kondenserede stoffers fysik. Det er også en underliggende kraft inden for mange egenskaber af organiske forbindelser og faste stoffer, inklusive deres opløselighed og polaritet.

Hvis der ikke er andre kræfter til stede, så kaldes afstanden mellem atomer, hvor kræfterne bliver frastødende i stedet for tiltrækkende, kaldt van der Waals kontaktafstand; dette fænomen er et resultat af gensidig frastødelse mellem atomernes elektronskyer. Van der Waals-kræfter har samme oprindelse som Casimir-effekten, der stammer fra kvanteinteraktioner med nulpunkts-feltet.

Referencer 

Intermolekylære kræfter
Isojärvi Nationalpark

Isojärvi Nationalpark () er en nationalpark i det centrale Finland. Den dækker 19 km2 og blev grundlagt i 1982. Landskabet er varieret, og vegetationen er domineret af skovfyr, rødgranskove og moser . Der er fundet aftryk af tidlig menneskelig bosættelse og dyrkning i området. Nationalparken ligger ved søen Isojärvi, som den har fået navn efter.

Der er to naturstier (markeret med rødt) og flere andre ringstier (markeret med blå). De fleste stier afgår fra parkeringsområderne Heretty eller Kalalahti. Stierne varierer i længde og vanskeligheder og ligger mellem 3,5 km og 20 km. Den er en af de største parker i regionen med over 30 kilometer stier.

Referencer 

 Outdoors.fi - Isojärvi National Park
 Outinthenature.com - Udforsk Isojärvi National Park

IUCN Kategori II
Nationalparker i Finland
Svanemøllehavnen

Svanemøllehavnen er en lystbådehavn ved Svanemøllebugten. Den er en del af Københavns Nordhavn og grænser mod nord op til Svanemøllestrand og mod syd til Kalkbrænderihavnen.

Svanemøllehavnen er Danmarks største lystbådehavn med plads til 1.170 både.

Lystbådehavnen blev indviet i 1938. Den er ejet By & Havn og forpagtes af driftsselskabet Svanemøllehavnen A/S, der ejes af havnens tre store sejlklubber, Sejlklubben Sundet, Kjøbenhavns Amatør-Sejlklub og Øresunds Sejlklub Frem. Havnen er tillige hjemsted for fire roklubber, Danske Studenters Roklub, Gefion Roklub, Roklubben Skjold, Roforeningen Kvik.

Eksterne henvisninger 
 
 Svanemøllehavnens hjemmeside

Referencer 

Københavns Havn
Østerbro
Bridgton

Bridgton er en by i Cumberland County, Maine, USA. Befolkningen var 5.210 ved folketællingen i 2010.

Et feriestedområde i Maine's Lakes Region, Bridgton, er hjemsted for Bridgton Academy, en privat forberedende skole og Four on the Fourth Road Race.

Byer i Maine
Kauhaneva–Pohjankangas Nationalpark

Kauhaneva – Pohjankangas Nationalpark () er en nationalpark i kommunerne Kauhajoki og Karvia i Södra Österbotten og Satakunta i Finland . Parken blev grundlagt i 1982 og dækker 57 km2. Den består af sumpområder og moser, spredt omkring den 16,3 km2 store Kauhaneva mose.

I 2004 blev parken medtaget vådområder af international betydning under Ramsar-konventionen. Området er også en del af EUs Natura 2000-netværk af beskyttede områder.

Geografi 

Området Kauhaneva – Pohjankangas er en del af den sydvestlige region i afvandingsområdet til Suomenselkä. Jorden er for det meste tørv og grundfjeldet består af porfyrisk granit . 

De nordlige dele af Kauhaneva er 170 til 177 meter over havets overflade. De sydlige og vestlige dele er ca. 160 moh.

Referencer 

 
 Outdoors.fi - Kauhaneva – Pohjankangas National Park

IUCN Kategori II
Nationalparker i Finland
Manuel Mustapha Tafat

Mustapha "Manuel" Tafat (født den 23. februar 1945 i Algier, død den 11. januar 2006 i København var en dansk-algiersk multikunstner. Han blev kendt for sit kunstværk "Kunst og Farver" i Oehlenschlægersgade i København, som blev påbegyndt i 1992 som optakt til Kulturby 96. Arbejdet sluttede i 2000. Udover var han maler og keramiker.

Biografi 
Han blev født på Rue Sadi Carnot 178, Belcourt i Algier, 600 meter fra Albert Camus' barndomshjem på Rue de Lyon, som den yngste i en søskenderække på 10.  

I hans ungdom var han aktivist i modstandsbevægelsen og mistede 3 af sine brødre i den Fransk - Algierske borgerkrig. Som 16-årig blev han udlært dekoratør, hos den franske kunstner Francois Costa, og færdedes i den periode i det kunstneriske miljø omkring det algierske kunstakademi (Academie de Beaux Arts).  I hans fritid var han bokser og vandt adskillige mesterskaber. Tvunget af de politiske uroligheder i Algeriet flygtede han i 1967 til Frankrig. Gennem Røde Kors fik han mulighed for at starte på  den tekniske skole, Plan de Cuques, i Marseille, som stenhugger. Herefter fortsatte han på malerlinien på teknisk skole, Chevigny-Saint-Sauveur i Dijon, hvor han afsluttede sin læretid i  - Epinal, som murerlærling. Det var i den tid han fik sin tekniske kunnen og dannede sit håndværksmæssige fundament.

I 1970 boede Manuel i Paris, St. Germain des Pres, hvor han boede hos og arbejdede for den russiske eksistentialist, Chez Popoff. Året efter rejste han til Geneve, hvor han arbejdede i fem år hos den indiske prins , der var flygtningehøjkommisær for FN. I Geneve lærte han Monica Davidoff, Geneve's cigardronning, at kende, og blev venner med falsk maleren . Fra 1976 til 1978 var han selvstændig og udførte udmykningsopgaver. I den tid boede han på Paseo Maritimo i Palma de Mallorca,  hvor han bl.a. var nær ven til Madame Inez Mc Donald, general John Omar Bradleys enke, og hendes famøse hund King Kong. Herefter fulgte en periode hvor han rejste rundt og arbejdede som fotomodel i Barcelona, Milano, Dusseldorf, Stockholm, og kom således til København.

I København mødte han sin danske kone, Ann-Mari Hydes, og fik i 1980 datteren Manuella. Siden opholdte han sig i Danmark. Fra 1979 til 1983 arbejdede han i Illums Bolighus og fra 1984 til 1993 for UNICEF i Nordhavnen. I 1992 startede Manuel på sit livsværk og stiftede foreningen Kunst og Farver i København.

Han har undervist i mosaik og farvekomposition både for private elever og AOF, samt udført udsmykningsopgaver i offentlig regi. I 2006 gik Manuel  bort efter en operation på Rigshospitalet. Han efterlod Kunst og Farver til sin datter og foreningen.

Kilder og henvisninger

Aladins hule på Vesterbro 6. december 2001 på information.dk hentet 19. januar 2021

Personer fra Algier
Malere fra Danmark
Cykling Odense

Cykling Odense er en dansk cykelklub beliggende i Odense, og har klubhus og administration ved Thorvald Ellegaard Arena. Den blev grundlagt i 1933, efter at Fyns Stifts Cykle Klub splittede sig op i Fyens Bicycle Club og Fraugde Amatør Cykleklub, der efter kort tid skiftede navn til Fyns Cykle Ring. Klubben dækker i dag alle cykelsportens discipliner.

Klubben har siden 2021 haft eget elitehold og fra 2022 som et DCU Elite Team, der kører under navnet .

Klubben er arrangør af UCI-løbet Fyen Rundt.

Udmærkelser 
 Årets Talent i dansk cykelsport (2021)
 Årets Idrætsforening i Danmark (2022)

Referencer

Eksterne henvisninger 
 Cykling Odenses websted
 

Cykelklubber i Danmark
Etableret i 1933
Sportsklubber i Odense
Banecykling (cykelsport)
Society of Antiquaries of London

Society of Antiquaries of London (SAL) er et videnskabsakademi der blev etableret i 1751 ved Royal Charter til at fremme udviklingen, studier og viden i antikviteter og historie. Society of Antiquaries of London har hovedkvarter i Burlington House, Piccadilly, London (en bygning ejet af Storbritanniens regering), og det er registreret som velgørenhedsorganisation.

I 2020 havde Society of Antiquaries of London omkring 3.300 medlemmer (såkaldte fellows).

Referencer

Eksterne henvisninger 
 

Etableret i 1751
Organisationer fra Storbritannien
Videnskabsakademier
Frank Fenner

Frank John Fenner AC CMG MBE FRS AAS (født 21. december 1914, død 22. november 2010) var en australsk videnskabsmand med en stor karriere i inden for virologi. Hans to største bedrifter omtales som værende medvirkende til at udrydde kopper, og at få kontrol over Australiens kaninplage via introduktionen af myxoma virus.

Australian Academy of Science uddeler årligt den prestigefyldte pris Fenner Medal til en videnskabsmand under 40 år for store bidrag i biologi.

Referencer 

Medlemmer af Royal Society
Modtagere af Copleymedaljen
Biologer fra Australien
Francesco Sannino

Francesco Sannino (født 9. februar 1968) er en italiensk teoretisk fysiker og professor ved Syddansk Universitet. Han forsker i emner relateret til effektive feltteorier og deres anvendelse i relaterede forskningsområdersom såsom kvantekromodynamik. Han forsker også i standardmodellen og kvantefeltteori.

Efter at have studeret på universitetet i Napoli i 1992, læste han en ph.d. på Syracuse University og universitetet i Napoli. Han færdiggjorde sin grad i 1997. Han blev herefter forskingsassistent på Yale University, og i 2000 flyttede han til NORDITA. Han blev ansat som lektor på Niels Bohr Instituttet ved Københavns Universitet i Danmark. Han var også tilknytte CERN i 2007 og blev ansat som professor på Syddansk Universitet.

I 2009 blev forskningscentret CP3-Origins etableret af Danmarks Grundforskningsfond på Syddansk Universitet under ledelse af Sannino.
I 2010 modtog han EliteForsk-prisen af Forskningsministeriet.

Kildehenvisninger

Eksterne henvisninger 
 Scientific publications of Francesco Sannino  on INSPIRE-HEP

Fysikere fra Italien
Modtagere af EliteForsk-prisen
Professorer fra Syddansk Universitet
Lange Antares 20E

Lange Antares 20E er et etsædet svævefly fremstillet af  siden 2003. Flyet konkurrerer i åben klasse og udmærker sig ved at have en udklappelig motorkonsol i bagkroppen, som muliggør selvstart.

Design 
Vingens forkant følger en super-elliptisk form og ni forskellige profiler i spil fra vingerod til -tip. Vingen er udstyret med flaperons i fuld vingelængde, som ved 115 km/h muliggør sideskift med 45° krængning på under 4 sekunder. Den beregnede polar viser et bedste glidetal på 56 ved mellem 115 og 130 km/h, stall omkring 73-90 km/h og en fart på over 200 km/h, før flyet taber mere end 2 m/s.

Fremdrift 
Valget af el-motor til fremdrift var bestemt af, at der årligt var et antal havarier med forbrændingsmotorer, som er komplicerede at få startet, hvilket stresser piloten. Desuden ønsedes et mere støjsvagt selvstartende fly.

I flyets bagkrop findes en udklappelig motorkonsol med en to-bladet propel.

Motoren er en børstløs elektrisk motor med udvendig rotor, som kan yde op til 42 kW, hvilket muliggør stigning med op til 4,2 m/s til 3.500 m.

Batterierne er af lithium-ion-typen og ligger i vingerne bag forkanten i vingernes inderste halvdel. Batterierne kan efter 4.500 fulde ladecykler (eller 20 år) stadig have 80% af den oprindelige kapacitet. En fuld opladning kan tage op til 9 timer. Laderen er indbygget i fly-kroppen, og flyet vil således kunne oplades alle steder, hvor der er 1,7 kW til rådighed.  Batterikapaciteten rækker til stigning til 3500 m eller til 185 km ligeud-flyvning ("hjemhentning"; 250 km savtak). 

Propellen med en diameter på 2 m er monteret direkte på el-motoren. Den anvendes med op til 1.700 rpm.

På jorden 
Hovedhjulet ind- og udfældes elektrisk-hydraulisk men kan udfældes manuelt. Det er forsynet med affjedring og skivebremse. Halehjulet er monteret på sideroret og gør det muligt at styre flyet på jorden ved lav fart.

Batterierne gør vingerne tunge, men det er dog muligt for én person at samle flyet med hjælpemidler.

Varianter 
 Antares 18S - 18 m fly uden motor
 Antares 18T - 18 m fly med Solo 2350 totaktsmotor til hjemhentning
 Antares 23E - 23 m fly med samme 42 kW el-motor

Modellen var også basis for den eksperimentelle Antares DLR-H2, hvor brint-baserede brændselsceller leverede elektriciteten.

Referencer 

Fly fra Tyskland
Svævefly
Jagten Paa Noget

Jagten Paa Noget er debutalbummet fra den danske musikgruppe Balstyrko fra den 3. marts 2009. Pladen tog tre år at lave., og den blev positivt og fik bl.a. fem ud af seks stjerner i musikmagasinet GAFFA.

Singlen "Intet Stopper Helt" blev udgivet den 12. januar 2009 forud for albummet.

Spor 
 "Velkomst" - 1:07
 "Karrusellen" - 2:35
 "Blomster Graven" - 3:39
 "Venter Paa Vin" - 2:42
 "Intet Stopper Helt" - 2:47
 "Roennebaer" - 3:16
 "Hold Igen" - 2:09
 "Hvem Ringer" - 3:22
 "Jagten Paa Noget" - 3:31
 "Regn" - 2:50
 "Ravn" - 1:29
 "Kaffe Mdma" - 3:33
 "De Forkerte Sten" - 1:39
 "Flammer & Steaks" - 3:57
 "Ved Hvor Du Bor" - 3:13
 "Ulven" - 3:11
 "Sidste Aar" - 1:07

Referencer

Eksterne henvisninger 
 

Debutalbum fra 2009
Album fra Danmark
Niels Clauson-Kaas

Niels Konrad Friedrich Wilhelm Clauson-Kaas (født 24. marts 1917 i Kiel, død 17. august 2003) var en dansk kemiker. Han opdagede den efter ham opkaldte .

Niels Clauson-Kaas blev student fra Øregård Gymnasium. Han studerede ved Danmarks Tekniske Universitet, hvor han i 1940 modtog en kandidatgrad i kemi, hvorefter han tog en magistergrad ved Københavns Universitet, som han modtog i 1943. Herefter arbejdede Clauson-Kaas både med forskning på Københavns Universitet, ETH Zürich og Technion (Israel Institute of Technology) i Haifa samt i industrien på LEO Pharma, Sadolin & Holmblad og Titan.

Han grundlagde i 1956 firmaet NCK (Niels Clauson-Kaas A/S) i Farum og administrerede det frem til 1987. Laboratoriet specialiserede sig i at udarbejde fremstillingsmetoder af organiske forbindelser for andre virksomheder, specielt furankemi.

Han var formand for Kemisk Forening fra 1957 til 1959, modtog i 1963 Julius Thomsens guldmedalje, og blev æresdoktor ved Danmarks Tekniske Højskoles i 1979. I 1987 blev han æresdoktor ved Københavns Universitet.

Referencer

Eksterne henvisninger 
 
 

Kemikere fra Danmark
Erhvervsfolk fra Danmark
Personer i Dansk Biografisk Leksikon
Rachel Riley

Rachel Annabelle Riley (født 11. januar 1986) er en britisk tv-vært og matematiker. Hun er medvært på Channel 4's gameshows Countdown og dets comedy spin-off 8 Out of 10 Cats Does Countdown.

Hun læste matematik og blev bachelor fra Oriel College, University of Oxford. Hun fik sin tv-debut i en alder af 22, da hun kom med i Countdown. Hun arbejder for at popularisere matematik og naturvidenskab på tv, o har været medvært på The Gadget Show på Channel 5 (2013–14) og It's Not Rocket Science på ITV (2016). I 2013 deltog hun i BBC's Strictly Come Dancing.

Filmografi 
TV

Gæsteoptræden

 Chris Moyles' Quiz Night (22 March 2009)
 This Morning (26 March 2010)
 The IT Crowd (Series 4 episode 2: The Final Countdown, 2 July 2010, as herself)
 8 Out of 10 Cats (17 June 2011, 12 August 2011, 21 October 2011, 23 March 2012, 11 May 2012, 15 June 2012, 29 October 2012, 1 February 2013)
 Celebrity Mastermind (4 January 2012)
 The Bank Job: Celebrity Special (16 March 2012)
 The Chase: Celebrity Special (19 August 2012, 8 June 2018)
 12 Again (2 November 2012)
 Pointless Celebrities (17 December 2012)
 Sunday Brunch (10 February 2013)
 Five Minutes to a Fortune (21 April 2013)
 Tipping Point: Lucky Stars (9 June 2013)
 Top Gear (30 June 2013)
 I Love My Country (31 August 2013)
 Sweat the Small Stuff (12 November 2013)
 Who Wants to Be a Millionaire? (4 February 2014)
 The Guess List (24 May 2014)
 Backchat (3 June 2014)
 TV OD (19 June 2014)
 Celebrity Fifteen to One (27 June 2014)
 Virtually Famous (21 July 2014)
 Celebrity Squares (8 October 2014)
 Text Santa (19 December 2014)
 Would I Lie to You? (22 December 2014)
 Room 101 (18 February 2015)
 Dara O Briain's Go 8 Bit (26 September 2016)
 Saturday Kitchen (3 December 2016)
 Play to the Whistle (28 February 2017)
 Through the Keyhole (3 February 2018)
 The Crystal Maze (22 June 2018)
 Michael McIntyre's The Wheel (9 January 2021)

Hun har også haft korte optrædener i The IT Crowd, Dispatches, Britain's Brightest og 1001 Things You Should Know.

Referencer

Eksterne henvisninger 
 
 
 

Ateister fra England
Matematikere fra England
Tv-værter fra Storbritannien
Nervus thoracicus longus

Nervus thoracicus longus er en overekstremitetsnerve der udspringer fra nervus spinalis ramus anterior i rygmarvssegment C04 eller C05. Den løber igennem musculis scalenus medius og forlader skalenerporten henover det første ribben, lige lateralt for insertion af musculus scalenus anterior.

Den forløber herefter ned på ydersiden af ribbenene og interkostal musklerne, og ender ved musculus serratus anterior som den forgrener til for at forsyne alle dennes "grene".

Referencer 

Overekstremitetsnerver
Kirsten Lund-Andersen

Kirsten Lund-Andersen (født 2. marts 1942 i Haslev) er en dansk landskabsarkitekt.

Restaurering af historiske haver er Kirsten Lund-Andersens speciale, ligesom hun er engageret i fredning af historiske haveanlæg.

Hun er uddannet cand.hort. fra Den Kongelige Veterinær- og Landbohøjskole i 1966, hvor hun i mange år var censor, og har siden 1969 haft egen tegnestue.

Blandt hendes mange restaureringsopgaver kan nævnes Næsseslottet i Holte, Herregårdsmuseet Gammel Estrup, Søfortet Trekroner, Brahetrolleborg Vandmølle, Baldersbæk, Tersløsegård, Bækkeskov, Christianssæde og Juellinge, samt kirkegårdene i Hvidovre og Vallensbæk og kirkepladsen i Søllinge. Hun har også arbejdet med at genskabe det åbne landskab omkring tangtags-husene på Læsø. 

Blandt hendes hovedværker er restaureringen af herregårdshaverne på Lerchenborg og Løvenborg, begge på Vestsjælland. På Lerchenborg har hun genskabt barokhavens særlige elementer på en måde, så også fremtidige generationer kan pleje og vedligeholde den. På Løvenborg har hun tydeliggjort havens historie med både 1700-tallets franske barokhave og 1800-tallets engelske landskabshave.

Som mangeårig formand for Have- og Landskabsudvalget i Landsforeningen for Bygnings- og Landskabskultur har hun sat sit præg på det danske fredningsarbejde og været en vigtig kraft i det arbejde, der førte til revisionen af Bygningsfredningsloven i 2010. Tidligere var det kun muligt at frede haveanlæg i tilknytning til fredede bygninger, nu er det også muligt at frede selvstændige landskabsarkitektoniske værker. Det første, der blev fredet i 2011, var et af C. Th. Sørensens hovedværker fra 1953, det modernistiske, geometriske parterre i liguster og berberis på Vor Frue Kirkeplads i Kalundborg, som Kirsten Lund-Andersen restaurerede.

Landskabsarkitekter fra Danmark
Personer fra Haslev
Personer i Kraks Blå Bog
Johannes Carstensen

Johannes Carstensen (født 30. januar 1924 i Sønderborg, død 26. december 2010 i København) var en dansk kunstmaler. 

Johannes Carstensen blev uddannet håndværksmaler, men fortsatte som elev på Kunstakademiet i København fra 1950 til 1954, hor han modtog undervisning af Aksel Jørgensen, som sammen med Erik Hoppe var en vigtig inspirationskilde for ham i 1950erne. Han var på studieophold i  Italien 1951 og i  Frankrig,  Spanien,  Nordafrika i 1953.  Omkring 1970 var han lærer ved Det jyske Kunstakademi. Den 30. oktober 1964 blev han gift med børnehavepædagog Ellen Larsen. I slutningen af 1960erne flyttede de til Veddinge Bakker i Odsherred

Carstensen anvendte overvejende jordfarver og andre afdæmpede nuancer, dog kan landskabsmotiverne have en rødlig eller orange helhedstone. Han er meget alsidig i sit motivvalg, og opstillinger og landskabsbilleder ses ved siden af figurbilleder og selvportrætter. Han arbejdede med temaer, som klovner, kranier, masker og både. Alle motiver males ud fra en naturalistisk grundholdning, men kan være så forenklede, at de nærmer sig det non-figurative. Han var eksperimenterende, også med hensyn til valg af materialer. Han har arbejdet med mosaik, olie på lærred og på træ, akvarel og som tegner  og grafiker .

Værker (udvalg) 
 Huse og sol (1958), Sønderborg Slot
 Både på stranden (1978), Kunstmuseet i Tønder
 Havnen i Cagnes (1975), Statens Museum for Kunst
 Havn (1982), Statens Museum for Kunst
Landskab med sol (1968) (mosaik) Grundtvigsparken, Sønderborg

Eksterne henvisninger 
 www.kulturarv.dk
 www.gravsted.dk

Malere fra Danmark
Modtagere af Eckersberg Medaillen
Personer i Kraks Blå Bog (afdøde)
Personer fra Sønderborg
Lok Sabha

Lok Sabha (Dansk: Folkets Hus) er underhuset i Indiens parlament som består af Lok Sabha og overhuset Rajya Sabha.
Det maksimale antal medlemmer af Lok Sabha som er tilladt af Indiens forfatning er 552. Oprindeligt i 1950 var det 500.

Huset mødes i Lok Sabha Chambers i Sansad Bhavan, New Delhi.

Lok Sabha har sin egen tv-kanal Lok Sabha TV med hovedkontor i parlamentets lokaler.

Referencer 

Indiens politik